จินตหรา สุขพัฒน์

จินตหรา สุขพัฒน์ (เกิด 22 มกราคม พ.ศ. 2508) ชื่อเล่น แหม่ม เป็นนักแสดงหญิงชาวไทย ที่ได้รับความนิยมสูงสุดในช่วงปลายยุครุ่งเรืองของวงการภาพยนตร์ไทย จนได้รับการขนานนามว่าเป็น "ราชินีจอเงินคนสุดท้าย"

**ประวัติ**
จินตหรา เกิดเมื่อวันที่ 22 มกราคม พ.ศ. 2508 ที่อำเภอพระประแดง จังหวัดสมุทรปราการ ในครอบครัวชาวไทยเชื้อสายมอญ บิดานับถือศาสนาคริสต์นิกายโรมันคาทอลิก มารดานับถือศาสนาพุทธ ส่วนตัวเธอนับถือศาสนาตามบิดา แต่ก็ปฏิบัติธรรมตามหลักศาสนาพุทธไปด้วย เป็นบุตรคนที่ 4 ในจำนวนพี่น้อง 5 คน ที่เกิดจากนายปรีดีและนางสมจิตร สุขพัฒน์ - มัธยมศึกษาตอนต้น โรงเรียนวาสุเทวี- ประกาศนียบัตรวิชาชีพ (ปวช.) โรงเรียนกิตติพาณิชย์- ปริญญาตรี คณะบริหารธุรกิจบัณฑิต สาขาวิชาการบริหารทั่วไป เกียรตินิยมอันดับ 1 เหรียญทอง จาก มหาวิทยาลัยเกริก- ปริญญาโท คณะรัฐประศาสนศาตรมหาบัณฑิต สาขาการบริหารภาครัฐ มหาวิทยาลัยเกริก

**การทำงานและการเข้าสู่วงการบันเทิง**
ขณะที่จินตหราเรียน ปวช.และทำงานพิเศษที่บริษัทโตโยต้า ทีมงานบริษัทเดนสึที่ทำโฆษณาให้โตโยต้าได้ชวนให้เธอไปทดสอบหน้ากล้องเพื่อถ่ายโฆษณาผ้าอนามัยลอริเอะ นางแบบคนแรกของลอริเอะ
เมื่อสำเร็จการศึกษาระดับ ปวช. จินตหรา ได้ทำงานที่บริษัทอินเตอร์เนชั่นแนล คอสเมติกส์ แผนกพัฒนาการขายเพียซ และช่วงนั้นอำพล สุวรรณจิตร อาจารย์สอนแต่งหน้าสถาบันเอ็มทีไอ ก็ได้ชักชวนให้มาแสดงภาพยนตร์ของสักกะ จารุจินดา เรื่อง ผู้ใหญ่ลีกับนางมา คู่กับ ไพโรจน์ สังวริบุตร ถือว่าเป็นภาพยนตร์ที่แจ้งเกิดเธอ
จินตหราได้เซ็นสัญญาเป็นนักแสดงของค่ายไฟว์สตาร์ มีผลงานมาต่อเนื่องและทำให้เธอกลายเป็นนางเอกแถวหน้า ภาพยนตร์ที่เป็นบทพิสูจน์ว่าจินตหราเป็นนางเอกที่โด่งดังและมีฝีมือทางการแสดง คือ เหยื่อ ที่พลิกบทบาทการแสดงของจินตหรา
พระเอกในวงการที่ถือเป็นคู่ขวัญทางการแสดงของจินตหรา คือ สันติสุข พรหมศิริ ซึ่งเป็นพระเอกร่วมสังกัด ภาพยนตร์ที่ทั้งสองร่วมงานและเป็นเป็นที่นิยมในหมู่แฟน ๆ ชาวไทยมากที่สุดคือเรื่อง บุญชู  ที่สร้างติดต่อหลายภาค อีกทั้งยังเคยแสดงภาพยนตร์ฮอลลีวู้ด จากบทสาวชาวเวียดนาม ในภาพยนตร์เรื่อง กูดมอร์นิงเวียดนาม ที่แสดงคู่กับ โรบิน วิลเลียมส์
หลังจากหมดสัญญากับไฟว์สตาร์ จินตหราซึ่งเป็นนางเอกภาพยนตร์อันดับหนึ่งของประเทศไทยในยุคนั้นได้สร้างความฮือฮาให้กับสังคมเมื่อก้าวสู่วงการละครโทรทัศน์ด้วยการแสดงละครโทรทัศน์ให้กับสถานีโทรทัศน์สองสถานีใหญ่พร้อมกันคือ เชลยศักดิ์ ทางช่อง 7 และ สี่แผ่นดิน ทางช่อง 3 

จินตหรา สุขพัฒน์ ถือได้ว่าเป็นนางเอกภาพยนตร์ไทยหรือนางเอกจอเงินคนสุดท้าย ในวันที่ 21 กุมภาพันธ์ พ.ศ. 2553 จินตหราได้รับเกียรติให้ประทับรอยมือและรอยเท้าบนลานดาราซึ่งเป็นลานเกียรติยศของดาราภาพยนตร์ไทย ที่หอภาพยนตร์ ในฐานะของนางเอกคนสุดท้ายผู้ปิดตำนานภาพยนตร์ไทย

**ผลงาน**

**ภาพยนตร์**

**ละครโทรทัศน์**

**ละครเทิดพระเกียรติ**
ละครเทิดพระเกียรติต่าง ๆ ที่โดดเด่นที่สุด ได้แก่ - อัญมณีแห่งแผ่นดิน (2548) ทาง ททบ. 5- ชัยชนะของแม่ (2549) รับบท ครูจิต ทาง ททบ. 5- คือสายใยแห่งรัก (2550) พระราชนิพนธ์ในพระบาทสมเด็จพระวชิรเกล้าเจ้าอยู่หัว ขณะยังดำรงพระอิศริยศเป็น สมเด็จพระบรมโอรสาธิราชฯ สยามมกุฎราชกุมาร ที่พระองค์ท่านทรงเลือก "จินตหรา" มาแสดงเอง ทาง ททบ. 5

**ซิตคอม**
 โคกคูนตระกูลไข่ (2546–2550) รับบท บัวศรี โคกคูน (ช่อง 3, ช่อง 5) (ซิตคอมเรื่องแรกในชีวิต) แสดงคู่กับ สันติสุข พรหมศิริ

**รับเชิญ**
 มโหสถชาดก (ช่อง 7) (2538)- รวมพลคน (น่า) ใช้ (ช่อง 7) (2538) - ระเบิดเถิดเทิง (ช่อง 5) (2539) - ระเบิดเถิดเทิง (ช่อง 5) (ตอน ตบะแตก) (2543) - เป็นต่อ (ช่อง 3) (ตอน มาตรฐาน) รับเชิญในบท ไหม น้องสาวของพี่หมอน (2550)- ระเบิดเถิดเทิง (ช่อง 5) (ตอน หวานมันส์พันธุ์เถิดเทิง) ช่วง ระเบิดเถิดเทิง 12 ปี 12 นางเอก รับบท เล็ก (2552)

**ละครเวที**
 40 กะรัต (2538) ของแดส เอ็นเตอร์เทนเมนต์ ณ โรงละครกรุงเทพ- ประหนึ่งดวงใจไทยทั้งผอง (2542) ณ พระราชวังดุสิต- ราทึนทึก (2545 & 2546) รับบท ปานดวงใจ นักเขียนสาวช่างฝัน ของแดส เอ็นเตอร์เทนเมนต์ ณ โรงละครกรุงเทพ- ลูกคุณหลวง (2550) รับบท ผกามาศ ของบริษัท เอ็กแซ็กท์-ซีเนริโอ ณ เมืองไทยรัชดาลัย เธียเตอร์

**ผลงานเพลง**
 ไฮไลค์บ้านทุ่ง (2551) เพลงประกอบละคร ชมพู่แก้มแหม่ม

**พิธีกร**
 รายการดวงกับดาว ช่อง 3 - รายการเสน่ห์แม่บ้าน ช่อง 9 - รายการศิราณี ช่อง 3

**ผู้จัดละคร**
 2540 เก็บใจไว้เพื่อรัก (บริษัท แพลนเน็ท เอ็นเตอร์เทนเม้นท์ จำกัด)- 2542 ภพรัก (บริษัท แพลนเน็ท เอ็นเตอร์เทนเม้นท์ จำกัด)- 2543 รักลอยลม ดอกฟ้าทะโมนกับโจรกระจอก (บริษัท แพลนเน็ท เอ็นเตอร์เทนเม้นท์ จำกัด)- 2544 สุดดวงใจ รักแท้ไม่มีหลอก (บริษัท แพลนเน็ท เอ็นเตอร์เทนเม้นท์ จำกัด)- 2547 เทพบุตรในฝัน (บริษัท แพลนเน็ท เอ็นเตอร์เทนเม้นท์ จำกัด)- 2548 ยอดคุณตูบ (บริษัท แพลนเน็ท เอ็นเตอร์เทนเม้นท์ จำกัด)

**อ้างอิง**

**แหล่งข้อมูลอื่น**
 mamjintara- mam.jintara

หมวดหมู่:บุคคลที่เกิดในปี พ.ศ. 2508
หมวดหมู่:คริสต์ศาสนิกชนนิกายโรมันคาทอลิกชาวไทย
หมวดหมู่:บุคคลจากอำเภอพระประแดง
หมวดหมู่:ชาวไทยเชื้อสายมอญ
หมวดหมู่:นักแสดงหญิงชาวไทย
หมวดหมู่:บุคคลจากคณะศิลปศาสตร์ มหาวิทยาลัยเกริก
หมวดหมู่:บุคคลจากโรงเรียนวาสุเทวี
หมวดหมู่:นักแสดงภาพยนตร์หญิงชาวไทย
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงหญิงชาวไทยในศตวรรษที่ 20
หมวดหมู่:นักแสดงหญิงชาวไทยในศตวรรษที่ 21
หมวดหมู่:ผู้มีชื่อเสียงทางโทรทัศน์ชาวไทย
หมวดหมู่:ศิลปินที่เป็นแนวร่วมกปปส.
หมวดหมู่:นักแสดงอิสระชาวไทย
หมวดหมู่:ผู้ชนะรางวัลนักแสดงนำหญิงยอดเยี่ยมพระสุรัสวดี
หมวดหมู่:ผู้ชนะรางวัลนักแสดงนำหญิงยอดเยี่ยมสุพรรณหงส์
หมวดหมู่:ผู้ได้รับรางวัลโทรทัศน์ทองคำ สาขานักแสดงนำหญิงดีเด่น
หมวดหมู่:ผู้ได้รับรางวัลโทรทัศน์ทองคำ รางวัลเกียรติยศคนทีวี
หมวดหมู่:ผู้ชนะรางวัลเมขลา สาขานักแสดงนำหญิงดีเด่น